Ekspansjonsbeslag

Et ekspansjonsbeslag er en skinneføring som gjør det mulig å åpne og lukke skuffer og uttrekkbare hyller på en komfortabel måte.

Typer 
Skuffene kan gli på en skuffeskinne som kalles ekspansjonsbeslag. Det finnes flere typer ekspansjonsbeslag avhengig av:

 Størrelsen på skuffen
 Vektbegrensning
 Myk lukking
 Om skuffen kan åpnes helt
 Og om skuffen skal kunne tas ut

Noen typer ekspansjonsbeslag har et uttrekkstap på cirka 5% av skinnelengden (cirka 10% av uttrekt tilstand). Det fins også ekspansjonsbeslag uten uttrekkstap.

Lengde på uttrekk 
 Enkle varianter kan trekkes delvis ut, og mister typisk 15 cm til 20 cm av skuffedybden ved uttrekk. Slike ekspansjonsbeslag består som regel hver av to skinner.
 Mer avanserte ekspansjonsbeslag kan trekkes helt ut, og mister derfor intet av skuffedybden ved uttrekk. Disse består vanligvis av tre eller flere skinner på ekspansjonsbeslag. Noen slik kan også trekkes litt lengre ut.
 Noen ekspansjonsbeslag kan trekkes lengre ut enn dybden på skuffen. Slike ekspansjonsbeslag brukes hovedsakelig i kontormøbler og kjølesystemer.

Glidemekanisme 
Det brukes i hovedsak tre typer glidemekanismer:

 Plasthjul
 Lineærlager
 Kulelager

Alle typene har sine bruksområder. Særlig med plasthjul er kvaliteten på plasten avgjørende.

Montering 
Videre kan ekspansjonsbeslag deles inn etter hvordan de er tiltenkt å monteres:

 Toppmontert
 Sidemontert (tar mindre plass i høyden)
 Undermontert (tar mindre plass sidelengs)

Galleri

Se også 
 Teleskopskinne
 Skuff
 Uttrekkbar hylle
 32 mm-systemet for møbelsnekring, ofte for montering av ekspansjonsbeslag
 Kjøkkenmaskinoppløfter

Møbler